Public procurement notice: Voluntary Ex Ante Transparency Notice
Published: 2024-11-13
Region: DK041
Contract type: Services
Procedure: Negotiated without a prior call for competition
CPV classification: 71311000: Civil engineering consultancy services
Estimated value:  DKK

Technical requirements: Boligselskabet Fruehøjgaard og Boligselskabet Fruehøjgaard, afd. 124 under stiftelse (herefter benævnt henholdsvis "Hovedorganisationen" og "Boligorganisationen") annoncerer ved nærværende bekendtgørelse, at man agter at tildele hver sin totalentreprisekontrakt til Byggefirmaet Knudsgaard A/S (herefter benævnt "Udvikleren") uden forudgående udbud i forbindelse med Udviklerens opførelse af byggeri på ejendommen Herningsholm, Herning Jorder, matrikel 1æq, beliggende Viborgvej 55, 7400 Herning. Disse kontrakter tildeles som led i et samlet aftalekompleks bestående af samarbejdsaftale, købsaftaler og totalentreprisekontrakter. 
Boligorganisationen har fået tilbud om køb af almene boliger under opførelse med tilhørende byggeretter, som skal bestå af 24 almene familieboliger samt fælleslokale. Hovedorganisationen har fået tilbud om køb af et administrationshus under opførelse med tilhørende byggeretter, der skal være til brug for Hovedorganisationens administration. Med henblik på at udvikle og opføre de almene boliger i overensstemmelse med almenboliglovens § 116, indgår parterne en delegeret bygherreaftale. De almene boliger og administrationshuset er en del af et større byggeforetagende, som omfatter opførelsen af forskellige boligtyper/byggeri, og det samlede byggeri i området nødvendiggør derfor et tæt samarbejde mellem Udvikleren og Boligorganisationen henholdsvis Hovedorganisationen. 
Totalentreprisekontrakten forpligter Udvikleren som styringsentreprenør til at tilvejebringe de almene boliger samt administrationshuset og opnå endelig ibrugtagningstilladelse. At Udvikleren både er styringsentreprenør og sælger af ejendommen begrænser Boligorganisationens henholdsvis Hovedorganisationens grænsefladerisici ved projektet. Det er afgørende, at bebyggelsen på ejendommen fremstår med et ensartet, visuelt udtryk og sammenhængende arkitektur som den øvrige del af byggeprojektet, hvilket alene kan opnås ved en samlet opførelse af byggeprojektet. Der skal samtidig etableres en række fællesanlæg såsom køreveje, stier og opholdsarealer. Det er ikke praktisk eller hensigtsmæssigt at gennemføre separate byggesager, og parterne er derfor enige om, at sammenhængen i projektet indebærer en tæt koordinering af projekteringen og opførelsen af projektet og dette er helt afgørende for projektets gennemførelse. Et separat udbud af de almene boliger samt administrationshuset er derfor ikke praktisk gennemførlig, og opførelsen kan derfor kun ske via Udvikleren. Selve opførelsen vil blive håndteret via ”den delegerede bygherremodel”, hvor Udvikleren på vegne af Boligorganisationen henholdsvis Hovedorganisationen påtager sig at udbyde samtlige bygge- og anlægsarbejder, der er relateret til den almene del af byggeriet, i overensstemmelse med gældende udbudslovgivning for offentligt byggeri, jf. i det hele almenboliglovens § 116, samt de i praksis udviklede ulovbestemte principper om fuldmagtsmodeller for afløftning af udbudspligt, jf. bl.a. EU-domstolens dom af 12. juli 2001 i sag C-399/98-Ordine.
I tilfælde hvor ordregiveren forud for kontraktindgåelse har offentliggjort en bekendtgørelse i Den Europæiske Unions Tidende, hvoraf det fremgår, at ordregiveren agter at indgå kontrakt med en bestemt virksomhed, og denne bekendtgørelse indeholder en begrundelse for ordregiverens beslutning om at tildele kontrakten uden forudgående offentliggørelse af en udbudsbekendtgørelse i Den Europæiske Unions Tidende, og når kontrakten ikke er indgået inden udløbet af 10 kalenderdage regnet fra dagen efter den dag, hvor bekendtgørelsen er blevet offentliggjort, skal klage i forbindelse med ordregiverens beslutning om, at ordregiveren har til hensigt at indgå kontrakt med en bestemt virksomhed, være indgivet til Klagenævnet for Udbud inden 30 kalenderdage regnet fra dagen efter den dag, hvor ordregiver har offentliggjort en bekendtgørelse om, at ordregiver har indgået en kontrakt, jf. lov om Klagenævnet for Udbud m.v. § 7, stk. 3 (loven kan hentes på www.retsinformation.dk). Klagen skal vedlægges et klagegebyr på 20 000 DKK.


Award value: 49209118.4